GiliGold/VAD_KnessetCorpus huggingface dataset:
אברהם בורג: רבותי חברי הוועדה, אני מבקש להציג בפניכם את מי שנבחר עכשיו פה אחד על-ידי הוועדה לכהן כקצין הכנסת החדש.
אברהם בורג: אנחנו נגמור את כל תהליכי ההתקשרות בימים הקרובים ויצ'קו יכהן מעתה ואילך כקצין הכנסת של הכנסת ה15-.
אברהם בורג: בהצלחה.
סאלח טריף: אני רוצה לברך אותך גם בשם הוועדה.
סאלח טריף: לא תמיד אנחנו מצביעים פה אחד, אבל כך קרה הפעם.
רחבעם זאבי: אני מברך אותך כסגן של זקן חברי-הכנסת.
רחבעם זאבי: 3.
רחבעם זאבי: הגשת הסתייגויות לחוק ההסדרים וקביעת סדרי הדיון בקריאה השנייה ובקריאה השלישית
סאלח טריף: נעבור לדיון בעניין הסתייגויות לחוק ההסדרים וקביעת סדרי הדיון.
אליעזר זנדברג: ועדת הכספים לא סיימה לדון בחוק ההסדרים, והיום זה המועד האחרון להגיש הסתייגויות.
אליעזר זנדברג: יש הסתייגויות לצורך דיבור ויש הסתייגויות מהותיות.
אליעזר זנדברג: מה קורה כאשר חבר-כנסת שאינו חבר ועדה מבקש להגיש הסתייגויות שקשורות למהות, והוא עוד לא יודע מה בדיוק יוחלט שם.
סאלח טריף: דנו פה בעניין הזה בהיבט אחר, אבל לא הגענו לנקודה הזאת.
סאלח טריף: הרי כשאתה שואל אתה לא תמים.
אליעזר זנדברג: אם מנסים לקדם משהו מסוים והוא נכשל בהצבעה שם.
אליעזר זנדברג: אני שואל ברצינות.
סאלח טריף: עקרונית השאלה שלך היא שאלה.
מאיר שטרית: מאז ומתמיד היה נהוג, שלגבי חוק ההסדרים לא מחכים עד שמגישים הסתייגויות, מהנימוק הפשוט שאם מחכים בכלל לא יהיה חוק הסדרים ולא יהיו הסתייגויות.
מאיר שטרית: לכן הנוהל הוא, שמגישים הסתייגויות כמו שזה, בהנחה שכל החוק כמו שהוא מאושר.
מאיר שטרית: זאת תקוות הממשלה.
מאיר שטרית: היה ומחר יסתבר שסעיף מסוים שהגשת עליו הסתייגות נפל או השתנה, אתה מסיר את ההסתייגות אם אתה רוצה.
אליעזר זנדברג: להפך, אני מדבר על להוסיף כתוצאה משינוי סעיף.
מאיר שטרית: המשמעות האחרת היא שנוכל לטפל בהסתייגויות, כי צריך להכין אותן ולהדפיס אותן.
אנה שניידר: הבקשה שההסתייגויות תוגשנה עד 15 בדצמבר היא כתוצאה מאילוץ מינהלי, שאנחנו חייבים להכין אותן.
אנה שניידר: אנחנו מתאימים אותן לפי השינויים שמתקבלים בחוק ההסדרים, אם מתקבלים שינויים.
אנה שניידר: מעבר לזה, התאריך הזה הוא לא קדוש.
אנה שניידר: אם יהיה שינוי מהותי בסעיף כלשהו וחבר-הכנסת רוצה להגיש הסתייגות, אני מקבלת אותה עד הרגע האחרון, עד להנחה על שולחן הכנסת.
אנה שניידר: אבל את המאסה של ההסתייגויות אנחנו חייבים לקבל עד סוף שבוע זה, כי אחרת אני לא אספיק להכין.
אנה שניידר: אם תקלו עלינו עכשיו בהחלטה הבאה שאולי תקבלו כאן, אז אולי לא יהיה צורך לבקש את ההסתייגויות שבועיים מראש.
סאלח טריף: בדיון שהיה על הצעתו של חבר-הכנסת יורי שטרן אף אחד מסיעת הליכוד לא היה כאן.
סאלח טריף: לא רצינו לקבל החלטה, כי אמרנו שזה עניין שאולי שמור לקואליציה וזכותה לעשות מה שניתן לעשות על-פי כל הכללים הפרלמנטריים.
מאיר שטרית: ביקשתם לעשות ועדת הבנות.
מאיר שטרית: אופיר פינס אמר שבוועדת ההבנות מצדכם יהיו אופיר פינס ואלי גולדשמידט.
מאיר שטרית: מטעם האופוזיציה יהיו ראובן ריבלין ואני.
מאיר שטרית: אני מציע לאשש אותה בהחלטת ועדת הכנסת, כי זה היה הנוהג שעשינו בכל כנסת כדי לאפשר דיון נורמלי בתקציב, אחרת יהיה פה בית משוגעים.
מאיר שטרית: ועדת ההבנות רשאית במהלך הדיונים על התקציב לקבוע שעות הצבעות, לקבוע זמן לדיון וכן הלאה.
סאלח טריף: זה מייתר את הדיון על הצעה של מכסה.
סאלח טריף: הבעיה של המכסה היתה כדי לסייע לצוות שלנו בוועדת הכספים של הכנסת.
סאלח טריף: עשו חישוב ואמרו לכמה הסתייגויות יוכלו להתייחס במשך ימי התקציב, במקום שכל אחד יגיש 500 הסתייגויות.
יצחק גאגולה: נדמה לי שזה מאוחר, כי כבר הגישו הסתייגויות.
אנה שניידר: ביקשת נתונים על השנה שעברה.
אנה שניידר: בשנה שעברה הוגשו 5,681 הסתייגויות, והתקבלו שלוש.
משה בוטון: ההצעה שמעלה אנה שניידר היא מאוד הגיונית במובן הזה.
משה בוטון: יש מספר מסוים של שעות דיבור שעליהן מחליטה ועדת ההבנות.
מאיר שטרית: בשנה שעברה הקצבנו שבועיים להסתייגויות, חרגנו מהזמן ואישרנו תקציב ב10- בינואר, אז מה?
משה בוטון: אבל זה לא היה בגלל זה.
מאיר שטרית: זה היה בגלל זה, בגלל שהסכמנו.
סאלח טריף: זה היה בגלל שלא היה לך רוב ולא עשית את התקציב בינואר, אלא במרץ.
מאיר שטרית: אתה יכול לבדוק בפרוטוקולים של ועדת הכנסת.
מאיר שטרית: יכולתי לקבל החלטה כמו שוועדת הכנסת החליטה פה.
מאיר שטרית: הרי כל המשא ומתן עם ועדת ההבנות היתה שאנחנו לא רוצים להשתמש לעולם בסעיף 148 בוועדה.
מאיר שטרית: לכן אמרתי שאני לא רוצה להשתמש בסעיף הזה, כי אני לא רוצה לסתום את הפה לאופוזיציה.
משה בוטון: לדבר אפשר כמה שרוצים, אפשר אולי להקצות זמן לדיבור וזמן להסתייגויות אמיתיות.
אנה שניידר: מתי מתחילים?
מאיר שטרית: עוד אין הסכמה.
מאיר שטרית: עוד לא נגמרו ההצבעות בוועדה.
סאלח טריף: ההצעה הזאת כפי שהובאה רק מקלה על המנגנון, לא פחות ולא יותר.
סאלח טריף: מבחינה טכנית היא לא מפריעה לשום אפשרות של האופוזיציה להתבטא, לדבר כמה שהיא רוצה.
סאלח טריף: בעקרון כשאתה מדבר על זה שהדיון יכול להימשך שבועיים ושלושה, אתה צודק.
מאיר שטרית: הבעיה היא לא רק זמן דיבור, זאת לא בעיה טכנית.
מאיר שטרית: נניח שאין הבנות בין אופוזיציה לקואליציה, זה אגב מה שאיימה האופוזיציה בפעם שעברה לעשות, אז אין כל הבנה על זמן הצבעות.
מאיר שטרית: יגיע מועד מסוים שגומרים את כל ההסתייגויות, ואז נצביע.
מאיר שטרית: כל הממשלה תהיה פה 24 שעות ביממה.
מאיר שטרית: אנחנו לא רוצים לעשות את זה.
מאיר שטרית: בדרך כלל ועדת ההבנות מגיעה להבנות.
מאיר שטרית: לדעתי צריך לאפשר לשמור על חופש הדיבור של האופוזיציה.
מאיר שטרית: לתקציב היתה הסכמה של כולנו שזה שש שעות דיבור.
מאיר שטרית: בחוק ההסדרים יש פתרון פשוט.
מאיר שטרית: אם הממשלה לא רוצה שיעשו לה פיליבסטר, שלא תגיש חוק הסדרים.
דוד לב: אני רוצה להעיר הערה היסטורית.
דוד לב: ועדת ההבנות צריכה להביא בחשבון או לכלול נציגי סיעות קטנות, כי בכנסות קודמות בתקציבים קודמים נתקלנו במצב שבו היתה הבנה בין שתי הסיעות הגדולות, ולאחר מכן הסיעות הקטנות אמרו שזה לא מחייב אותן.
מאיר שטרית: אני מציע להוסיף את שינוי ואת ש"ס.
סאלח טריף: אנחנו פה לא מוסמכים, זה ועדות ההבנות של הסכמות בין סיעות.
סאלח טריף: אני מציע שתדברו שם ותחזרו אלינו.
סאלח טריף: רוויזיה על החלטת הוועדה בעניין מינוי ממלאי מקום ליושבי-ראש ועדות משנה של ועדת הכספים
סאלח טריף: אנחנו נקיים הצבעה על הרוויזיה.
מאיר שטרית: מדוע שלא תקיים את ההצבעה ביום שני?
סאלח טריף: יש אנשים שבינתיים הזמינו לישיבה ביום ראשון ולסיור.
משה בוטון: כל זמן שההחלטה הקודמת לא בוטלה, הוא יכול להמשיך.
מאיר שטרית: אם אתה כבר משנה חוק, אני מציע לך לעשות חוק שמספר חברי ועדת הכספים יהיה לא 17 אלא 19.
סאלח טריף: ואז לא יהיו ממלאי מקום?
מאיר שטרית: אין ממלאי מקום בחוק.
סאלח טריף: אתה יודע שממלאי המקום פועלים כמו החברים, ויש עוד כ10- ממלאי מקום וזה לא עובד כך.
סאלח טריף: יש מריבות ויש בקשה לתוספת של ממלאי מקום.
מאיר שטרית: אבל ממילא אף אחד מהם לא בא.
מאיר שטרית: זה סרבול של הכנסת, לקואליציה אין מספיק אנשים אלא יש את הוועדות הקבועות, שלא לדבר על ממלאי מקום.
סאלח טריף: הפתרונות האלה הם לא פתרונות.
סאלח טריף: צריך לקיים דיון יסודי בכל נושא עבודת הוועדות, אבל לא כך, כי העניין של פתרונות תלאי על גבי תלאי לא עוזר אף פעם.
מאיר שטרית: לדעתי אתה הולך ליצור עיוות גדול מאוד.
סאלח טריף: אני נותן פתרון לבעיה קיימת.
מאיר שטרית: אני מציע פתרון פשוט, להגדיל את מספר חברי ועדת הכספים בשניים.
מאיר שטרית: לא נשנה את החוק.
מאיר שטרית: במקום לשנות חוק, נעשה את זה בהסכמה.
סאלח טריף: צריך לעשות רפורמה בעבודת הוועדות.
סאלח טריף: אנחנו מצביעים על הרוויזיה של חבר-הכנסת מאיר שטרית להחלטה שהתקבלה בעניין ממלאי מקום בוועדות.
סאלח טריף: ההחלטה אמרה, שעד לתיקון המצב החוקי באמצעות תיקון חוק, המצב הנוכחי יישאר בתוקף המנהג שהשתרש לגבי ממלאי מקום קבועים בוועדות הכנסת, בוועדות המשנה ובוועדות המשותפות.
סאלח טריף: חבר-הכנסת מאיר שטרית ביקש רוויזיה על החלטת הוועדה מיום שני שעבר.
מאיר שטרית: ההצעה שלי על בקשת הרוויזיה נועדה להסביר שהבעיה איננה טיפול אישי בבעיה של חבר-כנסת זה או אחר.
מאיר שטרית: נראה לי שבמצב הנוכחי, שאתם משנים את הגישה המרכזית של מינוי ממלאי מקום קבועים בכל הוועדות, זאת תהיה פריצה של מסגרת שלא יעמדו בה, בעיקר הקואליציה ולא האופוזיציה.
מאיר שטרית: אני חושב שזאת טעות מבחינתה של הקואליציה, כל קואליציה.
מאיר שטרית: את דעתי אפרט כשנגיע לדיון בחוק עצמו.
מאיר שטרית: יש פתרונות אחרים יותר פשוטים ויותר קלים כחוק.
אופיר פינס-פז: אני מוכן להגיד לך כיושב-ראש קואליציה, שאני לא אעשה דבר בלי שתהיה הסכמה רחבה באופוזיציה.
מאיר שטרית: מה עוד שהצעת ההחלטה שלכם לא פותרת את הסוגיה שאתם מעלים, כי גם שינוי חוק שעובר בלי הסכמה לא ייגמר עד התאריך שאתה רוצה, לכן כל מה שאתה רוצה לעשות לא יתפוס.
מאיר שטרית: יושבי-ראש ועדת המשנה, נכון לשבועיים-שלושה הקרובים, לא יוכלו להיות יושבי-ראש ועדה.
מאיר שטרית: כל ההחלטות שלהם לא תקפות.
מאיר שטרית: החוק לא פותר את הבעיה הזאת.
מאיר שטרית: אני מציע למצוא פתרון יותר אינטליגנטי, שגם יפתור את הבעיה וגם נקבל את זה בהסכמה.
מאיר שטרית: יש לי הצעות, ואני מציע שנשב עם אלי גולדשמידט ונמצא פתרון לעניין.
סאלח טריף: חבר-הכנסת שטרית השמיע נימוקים, ואנחנו נצביע.
סאלח טריף: מי שיצביע בעד הוא בעד הרוויזיה של חבר-הכנסת שטרית, ומי שנגד הוא בעד ההחלטה שקיבלנו.
סאלח טריף: מי בעד לקבל את הרוויזיה של חבר-הכנסת מאיר שטרית?
סאלח טריף: ה צ ב ע ה בעד - 2 נגד - 3
סאלח טריף: הרוויזיה לא התקבלה.
סאלח טריף: בוקר טוב, אני מתכבד לפתוח את ישיבת ועדת הכנסת.
סאלח טריף: הנושא הראשון על סדר יומנו הוא הצעה להקמת ועדה מיוחדת לעניין חקיקה לקראת ביטול מצב חירום.
סאלח טריף: כאשר דובר על העניין הזה ביקשנו לשאול את ראשי הוועדות - - -
רחבעם זאבי: הוחלט אז גם להזמין אותם.
סאלח טריף: נכון, אבל אף אחד מהם לא הגיע לכאן.
סאלח טריף: מכל מקום העניין הזה לא סוכם וקיבלנו רק מוועדה אחת שלושה שמות.
סאלח טריף: כאמור, בנושא של ועדה מיוחדת לעניין חקיקה לקראת ביטול מצב חירום אנחנו צריכים להתייעץ עם ראשי הוועדות - - -
אופיר פינס-פז: אבל הם לא רצו להתייעץ אתך.
סאלח טריף: אם כך אנחנו נקבע כמה.
סאלח טריף: כמה, לפי דעתכם, הם צריכים להיות?
סאלח טריף: להזכירכם, מדובר על ארבע ועדות.
רחבעם זאבי: ארבעה; שניים ושניים.
אופיר פינס-פז: שניים מכל ועדה.
רחבעם זאבי: מקובל עליי.
רחבעם זאבי: צריך לקבוע מי היושב ראש.
סאלח טריף: מדוע, בעצם, שנציג מוועדת הכנסת לא יהיה גם הוא חבר בוועדה המיוחדת?
אופיר פינס-פז: זה לא נחוץ, יחד עם זאת אם מישהו מכם רוצה - בבקשה.
צבי ענבר: זה נושא שקשור לארבע ועדות.
צבי ענבר: מדובר בחקיקה שנוגעת לתחומים של ארבע ועדות ולכן היא נחשבת לוועדה עניינית - - -
סאלח טריף: היות ואנחנו גם קשורים למפלגות בוועדות האלה, אולי צריך לעשות תיאום בין הוועדות, שיכללו את כל מרכיבי הסיעות?
רחבעם זאבי: אחרת כל ועדה תשלח את המפא"יניק שלה - - -
צבי ענבר: זאת הסיבה מדוע ועדת הכנסת צריכה להרכיב את הוועדה המיוחדת.
סאלח טריף: כיוון שכך אני מבקש לעשות תיאום בין הוועדות.
סאלח טריף: מכל מקום אנחנו קובעים שיהיו שמונה חברים בוועדה, בראשותו של חבר הכנסת יוסי כץ.
עמיר פרץ: מדוע אתה מדבר על שמונה חברים בוועדה?
רחבעם זאבי: שניים מכל ועדה.
עמיר פרץ: אני רוצה להיות חבר בוועדה הזאת.
סאלח טריף: התכוונתי להציע אותך.
סאלח טריף: אני לא אהיה צמוד להחלטה של ארבע הוועדות.
סאלח טריף: מדוע שלא יהיה חבר הוועדה המיוחדת נציג מוועדת הכנסת?
סאלח טריף: חבר הכנסת עמיר פרץ יהיה הנציג שלנו בוועדה הזאת.
עמיר פרץ: ברצוני לנמק מדוע אני רוצה להיות חבר הוועדה.
סאלח טריף: חבר הכנסת יוסי כץ, כאמור, יהיה יושב ראש הוועדה המיוחדת מטעמו של יושב ראש ועדת החוקה, חוק ומשפט, חבר הכנסת אמנון רובינשטיין.
סאלח טריף: חבר הכנסת פינס-פז, אני מבין שחבר הכנסת יוסי כץ הוא גם יושב ראש של ועדה משותפת לוועדת החוץ והביטחון וועדת החוקה, חוק ומשפט - - -
אופיר פינס-פז: נכון, אבל אתה מדבר על ועדה חד פעמית.
סאלח טריף: הוחלט שיושב ראש הוועדה המיוחדת יהיה חבר הכנסת יוסי כץ.
אופיר פינס-פז: חבר הכנסת עמיר פרץ ביקש, לא במקרה, להיות חבר הוועדה המיוחדת ואני מציע שהיושב ראש יאפשר לו להסביר מדוע.
עבד-אלמאלכ דהאמשה: מי יהיו חברי הוועדה?
סאלח טריף: זה עניין שצריך עדיין לתאם אותו.
סאלח טריף: דיברנו על כך לפני שנכנסת לחדר הישיבה.
סאלח טריף: ועדת העבודה, הרווחה והבריאות הציעה חברים אבל העניין נתון לשינויים כיוון שכפי שאמרתי, צריך לעשות תיאום בין הוועדות.
רחבעם זאבי: לאור זה שארבעת ראשי הוועדות לא הגיעו לכאן ולא הציגו בפנינו את המועמדים לוועדה המשותפת אנחנו צריכים לקבל החלטה מראש שאם הם לא יבואו - הוועדה תפעל בכל הרכב שהוא.
משה גפני: למה אתה חושב שהם לא יבואו?
רחבעם זאבי: עובדה שהם לא באו לכאן.
רחבעם זאבי: הזמינו אותם.
סאלח טריף: אני חושב שהם לא באו לכאן בגלל שהישיבה התנגשה עם הישיבות שלהם ואני מקווה שהצעתו של חבר הכנסת זאבי תהיה מיותרת.
עמיר פרץ: האם מדובר על ועדה שתכלול תשעה אנשים?
סאלח טריף: לא; עשרה.
סאלח טריף: ברצוני לבקש את יושב ראש ועדת העבודה, הרווחה והבריאות , חבר הכנסת דוד טל, שהציע שלושה חברים לוועדה, שיסתפק במקומם רק בשניים, ושיבטל את ההצעה שמדברת על חבר הכנסת חיים כץ.
סאלח טריף: חברי הכנסת יאיר כץ ותמר גוז'נסקי יהיו חברי הוועדה המיוחדת מטעם ועדת העבודה, הרווחה והבריאות.
סגן מזכיר הכנסת דוד לב: כיוון שביקשת לקבל שלושה שמות של חברי הוועדה - עשיתי זאת.
סאלח טריף: נעבור לנושא הבא בסדר יומנו - הצעת חוק הכנסת (תיקון - ממלאי מקום בוועדות), התש"ס - 1999 - הכנה לקריאה ראשונה.
סאלח טריף: הצעת חוק הכנסת (תיקון - ממלאי מקום בוועדות), התש"ס - 1999 הכנה לקריאה ראשונה
משה גפני: האם מדובר על הצעתו של חבר הכנסת מאיר שטרית?
סאלח טריף: לא; זאת הצעת תיקון שאנחנו ביקשנו לעשות.
סאלח טריף: צריך לתקן את התקנון כך שהוא יאפשר לראשי ועדות משנה או לראשי ועדות משותפות שהם ממלאי מקום - למלא את תפקידם.
צבי ענבר: אני הבנתי שהחלטתם בפעם הקודמת שממלאי המקום לא חייבים להיות מאותן סיעות כלומר ש"וועדת הכנסת רשאית לקבוע כי לחברים בוועדות שתקבע, יהיו ממלאי מקום," ואילו שתי המילים שבהמשך - "מאותן סיעות" - תימחקנה.
סאלח טריף: אני מבקש אותך לקרוא בפנינו את ההצעה.
צבי ענבר: "תיקון סעיף 3 1.
צבי ענבר: בחוק הכנסת התשנ"ד - 19994 1) בסעיף 3, אחרי סעיף קטן (ג) יבוא: "(ד)(1) ועדת הכנסת רשאית לקבוע כי לחברים בוועדות שתקבע, יהיו ממלאי מקום במספר שלא יעלה על מספר החברים באותן ועדות, וחברים אלה ייבחרו על ידי הכנסת לפי העיקרון של נציגות סיעתית, כפי שבוחרים את חברי הוועדה עצמם;".
רחבעם זאבי: צריך למחוק גם את שתי המילים: "נציגות סיעתית".
צבי ענבר: ועדה מורכבת מחברים על פי נציגות סיעתית ובקשר לכך נשאלת השאלה מה לגבי ממלאי מקום?
צבי ענבר: ההצעה שתבוא בפני מליאת הכנסת מביאה בחשבון את עניין הנציגות הסיעתית, שזה דבר מדוקדק מאד כידוע לכם.
צבי ענבר: עושים במקרה כזה חישובים עד שתי ספרות אחרי הפסיק כדי לבדוק איזה חבר הגיע מאיזו סיעה לאיזו ועדה.
צבי ענבר: אם העניין הזה עובד על פי נציגות סיעתית, פירושו של דבר שגם ממלאי המקום צריכים לענות על אותה פרופורציה.
צבי ענבר: אם לא, בגלל שתי המילים: "מאותן סיעות", ואתם אומרים שלא רוצים מאותן סיעות דווקה אלא אפשר לקבוע כל מיני זיווגים - - -
עבד-אלמאלכ דהאמשה: מכאן נולד הצורך בהצעת החוק.
צבי ענבר: כתוב: "...
צבי ענבר: וחברים אלה ייבחרו על ידי הכנסת.
צבי ענבר: .." - - -
סאלח טריף: אז נשארים עם חופש תימרון.
סגן מזכיר הכנסת דוד לב: מה עם המבנה הסיעתי של הוועדה?
רחבעם זאבי: אני מבקש להסביר מדוע ביקשתי לתקן את התיקון הזה; היום הפרקטיקה הנהוגה בכנסת, לפחות בכנסות האחרונות, היא שסיעות גדולות, בעיקר הסיעה שבשלטון, יש לה שיקולים כדי לשמור על קואליציה, לתת ייצוג על חשבונה בוועדות אחרות; לפעמים מינוי מלא ולפעמים מינוי של ממלא מקום.
רחבעם זאבי: עובדה שכיום מפלגת ישראל אחת מתנהגת כך.
רחבעם זאבי: מאותו הרגע שאלה הם השיקולים של אותה מפלגה, לא צריך לכתוב את המילים: "מאותן סיעות", וגם לא את המילים שכתובות בסיפא: "...
רחבעם זאבי: לפי העיקרון של נציגות סיעתית,".
רחבעם זאבי: באשר לשאלה איך אותה מפלגה או קואליציה שומרת על מצבה או על כוחה?
רחבעם זאבי: - זאת הבעיה שלה, לא שלנו בתקנון.
זהבה גלאון: מקובל עליי.
סגן מזכיר הכנסת דוד לב: גם עליי.
סאלח טריף: כולנו מסכימים על כך אלא ש - - -
עמיר פרץ: אדוני היושב ראש, אם אתה סופר אחר כך חברים בסיעות וממלאי מקום, יכול להיווצר מצב אבסורדי.
עמיר פרץ: נניח שהמפתח בוועדה מסויימת הוא אחד לארבעה או אחד לשניים ויש בוועדה 15 חברים, - סיעה קטנה לא תגיע לכלל ייצוג וזה דבר שלא יכול להיות.
סאלח טריף: דבר כזה לא קורה בפועל.
סגן מזכיר הכנסת דוד לב: דבר כזה יכול לקרות.
עבד-אלמאלכ דהאמשה: יש לי רעיון שיכול לפתור את הבעיה; אני מציע להוסיף את המילים: ובלבד שבוועדה שיש בה ממלא מקום - כל סיעות הבית תהיינה מיוצגות.
סאלח טריף: דבר כזה יכניס אותנו לסיבוך אדיר.
רחבעם זאבי: לא נשיג זאת.
סאלח טריף: אני מבקש להזכירכם שלפני חודש ישבנו אצל יושב ראש הכנסת ודיברנו על כך שבתוספות ממלאי מקום יהיה גם כדי לתת מענה לעניין ייצוג הסיעות הקטנות - - -
עמיר פרץ: לא אם אתה קובע מפתח סיעתי כזה.
סאלח טריף: הסיעות הגדולות, גם ישראל אחת וגם הליכוד, רצו לפתור את הבעיות של האיחוד הלאומי - - -
עמיר פרץ: נניח שיש בסך הכל 300 חברי ועדות בכנסת, 150 חברים ו- 150 ממלאי מקום ואני חבר בסיעה קטנה.
עמיר פרץ: אתה אומר לי שמגיעים לי שני מקומות בשתי ועדות.
עמיר פרץ: אתם צריכים לזכור שבעיית המפתח הסיעתי איננה פשוטה כלל ועיקר.
עמיר פרץ: אם מדובר על המפתח הסיעתי לפי מה שנקבע לאותה סיעה בוועדה מסויימת - זאת פרשנות אחת שהורסת את יכולת המיעוט לדבר.
עמיר פרץ: אבל אם אתה אומר שמגיעים לי שלושה ארבעה מקומות בוועדות ושלושה ארבעה מקומות של ממלאי מקום מתוך מכסת ממלאי המקןם, נניח שאני חבר בוועדה למעמד האישה ששם אין ממלאי מקום - - -
זהבה גלאון: חבר הכנסת עמיר פרץ, דיברנו בשבוע שעבר על כך שהעניין הזה יעבוד בכל הוועדות.
סאלח טריף: לא בכולן.
סאלח טריף: היכן שצריך - הוועדה הזאת תחליט.
סאלח טריף: זאת ההצעה.
עמיר פרץ: אדם צריך להבטיח לעצמו שחרב הפיפיות לא תפעל נגדו לכן אני אומר שאם המפתח הסיעתי מדבר כפי הפרשנות האומרת שמרכיבים חלוקה לחברי הוועדות - זה בסדר.
עמיר פרץ: נניח שיושב ראש הוועדה המסדרת בא אליי ואומר לי: מגיעים לך שלושה מקומות בוועדות ושלושה מקומות של ממלאי מקום.
עמיר פרץ: על מנת לבוא לידי ביטוי כסיעה אני שם שלושה חברי ועדה בוועדות ושלושה ממלאי מקום בוועדות אחרות ומשתדל על ידי כך לבוא לידי ביטוי בתחומים שונים של הכנסת.
עמיר פרץ: מה סיעה גדולה אומרת?
עמיר פרץ: - כיוון שכולם רוצים להיות חברי ועדת החוץ והביטחון, איך פותרים את הבעיה?
עמיר פרץ: - חצי מהסיעה הם חברי הוועדה וחצי מהם - ממלאי מקום.
סאלח טריף: חבר הכנסת עמיר פרץ, הדברים ברורים.
עמיר פרץ: מה פירוש המילים: לפי חלוקה סיעתית?
עמיר פרץ: האם מדובר על כל מקום שיש למפלגה מסויימת בוועדה אחת, יהיה לה גם ממלא מקום צמוד או שהפרשנות אומרת שמספר המקומות שמגיעים לסיעה בוועדות - מגיע מספר דומה גם של ממלאי מקום?
רחבעם זאבי: חבר הכנסת עמיר פרץ, הטעות שלך נובעת מכך שכאשר עושים את החישוב של הגודל היחסי של הסיעה בתוך מכלול - - -
עבד-אלמאלכ דהאמשה: למה אתה סבור שזאת טעות?
רחבעם זאבי: כי זה לא עובד כך.
רחבעם זאבי: ממלאי מקום ניתנים על ידי אותה סיעה בכל ועדה.
רחבעם זאבי: נניח שבסיעה שאתה משתייך אליה אתה רוצה ממלא מקום גם בוועדת הכספים - זה על חשבונך.
רחבעם זאבי: זה לא בחלוקה על חשבון סיעה.
רחבעם זאבי: זה לא בא בחלוקה שעושה הוועדה המסדרת.
רחבעם זאבי: הוועדה המסדרת לא מחלקת מקומות של ממלאי מקום.
רחבעם זאבי: ממלאי מקום אינם מוכרים בחוק.
סאלח טריף: הזכות ניתנת לאותן סיעות שיש להן שם חברים - - -
עמיר פרץ: בכנסת הבאה זה יהיה חלק מהמשא ומתן של הוועדה המסדרת ואני מוכן לחתום לכם על כך.
רחבעם זאבי: אני מציע לתת אפשרות ליועץ המשפטי של הוועדה להסביר את העניין.
צבי ענבר: אתם צריכים להחליט מה שאתם רוצים.
צבי ענבר: כיוון שמה שלא יהיה, מדובר כאן על הדבר לא הכי נורמלי שבעולם, - תעשו אותו איך שאתם רוצים.
עמיר פרץ: מבחינת תפישה פרלמנטרית בסיסית, כאשר פרלמנט מתכוון להגדיל את נכסיו - זה רק על מנת לאפשר לתת למיעוט להתבטא.
עמיר פרץ: לרוב אין בעיה בשום מקרה, תמיד הוא הרוב, לכן אני סבור שהגישה צריכה להיות על פי הכיוון לא כדי לאפשר למפלגות הגדולות לפתור בעיות קואליציוניות פנימיות.
רחבעם זאבי: אדוני היושב ראש, האינטרסנטים הכי גדולים בעניין ממלאי המקום הן שתי הסיעות הגדולות, ישראל אחת והליכוד, ולא יכול להיות שנדון באינטרס שלהן בלעדיהן.
רחבעם זאבי: אז צריך או לקרוא להן לדיון שמתקיים כעת או לדחות אותו למועד אחר.
סאלח טריף: כיוון שהתכוונתי לדון בנושא הזה על פי בקשתן והן אינן נמצאות - אני דוחה את העניין ולא נחליט לגביו עכשיו.
סאלח טריף: זאת חוצפה לבקש לדון בנושא מסויים ולאחר מכן להעלם.
עמיר פרץ: לא הבנתי; העניין אושר?
רחבעם זאבי: העניין לא נדון.
רחבעם זאבי: כיוון שהאינטרסנטים לא נוכחים כאן - - -
משה גפני: על מי מדובר?
רחבעם זאבי: על חברי הכנסת פינס-פז וריבלין.
סאלח טריף: נעבור לנושא השלישי בסדר יומנו - קביעת מסגרת דיון להצעה להביע אי אמון בראש הממשלה.
סאלח טריף: קביעת מסגרת דיון להצעה להביע אי אמון בראש הממשלה
רחבעם זאבי: אני מציע מסגרת דיון של עשר דקות, שבע דקות וחמש דקות.
רחבעם זאבי: עשר דקות לשלוש הסיעות הגדולות, שבע לבינונית וחמש לקטנות.
סאלח טריף: כאמור, אנחנו מדברים על עשר דקות, שבע דקות וחמש דקות.
אופיר פינס-פז: חמש הדקות בלי פיצול.
סאלח טריף: נעבור לנושא הבא על סדר יומנו - מזנוני הכנסת.
סאלח טריף: מזנוני הכנסת
סאלח טריף: לפני כחודש יושב ראש הכנסת פנה אליי וביקשני לקיים בדיקות באשר למאכלים שמוגשים במזנון.
סאלח טריף: בדיקה ראשונה הצביעה על נתונים קשים מאד, מפלילים ממש - - -
אופיר פינס-פז: האם בסמכותה של ועדת הכנסת להקים ועדת מזנון?
סאלח טריף: כן, אבל לא זאת הבעיה.
סאלח טריף: אני מבקש לציין כי הכישלון בכל מה שקשור למזנון מתבטא בכך שאנחנו מזלזלים בבריאות שלנו.
סאלח טריף: לדוגמה, כאשר אני רעב מאד ואני מתעצל לצאת החוצה - אני אוכל בבניין למרות שאני יודע שהמצב נורא גם לגבי מאכלים מטוגנים, גם לגבי סלטים, גם לגבי דברי מאפה, ואני לא מדבר רק על האספקט הזה אלא על כך שהמזנון לא עומד ברמה מתאימה.
סאלח טריף: השירות גרוע, אי אפשר לקבל אוכל בזמן, נכנסים לשם כל מיני אנשים, אין כללים, אין דין ואין דיין.
סאלח טריף: אני מתכוון לומר ליושב ראש הכנסת שצריך לסגור את המזנון מיד - - -
רחבעם זאבי: היכן כולם יאכלו בינתיים?
סאלח טריף: אני לא יודע; מה שאני כן יודע הוא שקודם לכל צריך לסגור את המזנון הזה מאחר והבדיקה גילתה ממצאים שאינם מקובלים עלינו - - -
מקסים לוי: קודם כל צריך למנות ועדה שתבדוק את העניין - - -
סאלח טריף: המצב זועק לשמים.
יולי יואל אדלשטיין: האם זה נכון שכל פעם הבעלים מתחלפים אבל המצב נשאר גרוע - בגלל הסיבסוד?
יולי יואל אדלשטיין: אולי כדאי לקבל החלטה בקשר לכך?
יולי יואל אדלשטיין: אני מסכים עם כל מילה שיושב ראש הוועדה אמר אבל השאלה שלי היא האם מה שקורה קורה בגלל המחירים המסובסדים ואז אף מפעיל רציני לא רוצה לקחת על עצמו את הפעלת המזנון.
סאלח טריף: צריך לבדוק את הנקודה הזאת.
סאלח טריף: מה שאני יודע הוא שבוועדות משלמים הרבה כסף עבור שתייה אבל נוח תמיד למישהו לומר שלקבלן המפעיל את המקום אין רווח.
אלי בן-מנחם: כל המערכת, הכלים, החשמל, המים, המקום, - מבחינת המחירים אתם יכולים לבדוק מקומות אחרים - - -
רחבעם זאבי: צריך לזכור בהקשר הזה של הדברים שגם את הלקוחות אנחנו מספקים לו.
מקסים לוי: רבותיי, קל מאד להשמיץ.
מקסים לוי: צריך לבדוק את הטענות - - -
אלי בן-מנחם: לא התכוונתי להשמיץ אלא רק לומר - - -
רחבעם זאבי: אני מציע שנשמע מה בפיו של סגן מזכיר הכנסת, מר דוד לב.
סאלח טריף: ברצוני לציין שאני לא מכיר אף אדם שמוכן לעבוד כדי להפסיד כסף.
סגן מזכיר הכנסת דוד לב: ברצוני להעיר מספר הערות; 1 - תפעול מזנוני הכנסת, בגדול, הוא תפעול בעייתי מהסיבה הפשוטה שהכנסת עובדת כמאה ומשהו ימים בשנה, מפוזר על פני שמונה חודשים כיוון שיש במהלך השנה שתי פגרות, כלומר קיימת כאן מסעדה שעובדת מאה ומשהו ימים בשנה.
סגן מזכיר הכנסת דוד לב: אין עוד מסעדה כזאת בארץ - - -
סאלח טריף: למה אתה אומר שאין?
סאלח טריף: מה עם האוניברסיטאות?
סגן מזכיר הכנסת דוד לב: אין מסעדה שעובדת שלושה ימים בשבוע.
סגן מזכיר הכנסת דוד לב: האוניברסיטאות עובדות חמישה ימים בשבוע ולא שלושה.
סאלח טריף: מדוע אי אפשר להביא את הקבלן של האוניברסיטה לכאן?
סגן מזכיר הכנסת דוד לב: 2 - דיברתי עם קבלן המזנון של האוניברסיטה והוא אמר לי שאם אני רוצה אותו בכנסת כי אז המחירים צריכים לעלות בסדר גודל של בין 25% ל- 30% כדי לכסות ולהשוות את התנאים המיוחדים שיש כאן לתנאים שיש באוניברסיטה.
סגן מזכיר הכנסת דוד לב: 3 - היקף הפעילות.
סגן מזכיר הכנסת דוד לב: מספר הסועדים באוניברסיטה עולה בצורה משמעותית ביותר על מספר הסועדים שיש בכנסת.
סגן מזכיר הכנסת דוד לב: אומרים לי שאם האוכל היה יותר טוב - היו אוכלים כאן יותר אנשים אבל גם הפוטנציאל של הסועדים במסעדות של האוניברסיטה הוא ברמה אחרת בהיקף המחירים.
סגן מזכיר הכנסת דוד לב: בנוסף על כל אלה קיימים כאן מספר תנאים מכבידים אחרים כגון מזנון כשר למהדרין - - -
סאלח טריף: למה צריכים להיות כאן שני פקחי כשרות?
קריאה: גם באוניברסיטה האוכל כשר.
סגן מזכיר הכנסת דוד לב: לא כשר למהדרין.
סגן מזכיר הכנסת דוד לב: כאן האוכל כשר למהדרין ובאוניברסיטה האוכל כשר בלבד ויש לכך משמעות כספית לא מבוטלת.
סגן מזכיר הכנסת דוד לב: בשר כשר למהדרין עולה כמעט כפול מאשר בשר בקר, ולגבי עוף ההבדל מתבטא בערך ב- 30%.
עבד-אלמאלכ דהאמשה: אתה רוצה לומר שהבעיה נעוצה בעניין הכשרות?
סגן מזכיר הכנסת דוד לב: יושב ראש הכנסת, עוד לפני חמישים שנה, קבע שכל אחד יוכל לאכול בכנסת ברמה של כשר למהדרין, והדבר לא השתנה.
סגן מזכיר הכנסת דוד לב: מוטי שמחה הוא הקבלן שנבחר במכרז על ידי הכנסת לפני פחות משלוש שנים, לפניו עבד כאן קבלן שעבד בכנסת שלוש שנים וגם לפניו היה קבלן אחר שעבד כאן שלוש שנים.
סגן מזכיר הכנסת דוד לב: קבלנים באים לכאן, הם סבורים שהם יכולים לנהל את המזנון של הכנסת, הם לא מודעים לקשיים ולאחר מכן נוצר סינדרום קבוע.
סגן מזכיר הכנסת דוד לב: בא קבלן, מציג הצעת מחיר, נתקל בקשיים, מתחיל להפסיד כסף ואז הוא מתחיל לזלזל ומכאן נובעת הירידה ברמת האוכל, ירידה ברמת השירות, ירידה ברמת התברואה ובמאמר מוסגר אני מבקש לומר לכם שלא הופתעתי יותר מדיי - - -
סאלח טריף: בכמה הכנסת מסבסדת - - -
סגן מזכיר הכנסת דוד לב: אני עוד מעט אומר לך.
סגן מזכיר הכנסת דוד לב: מכל מקום אנחנו עורכים בדיקות דרך קבע בעזרת מוסד חיצוני שנציגיו מגיעים לכאן פעמיים בחודש, הם מגישים דוח שממנו למדנו שיש כאן בעיות וקראנו לקבלן - - -
רחבעם זאבי: האם כוונתך היא לכך שעושים כאן פעמיים בחודש בדיקות בריאות?
סגן מזכיר הכנסת דוד לב: כן.
סגן מזכיר הכנסת דוד לב: גם רופא הכנסת מעורב בהליך הזה.
סגן מזכיר הכנסת דוד לב: לשמחתנו הרבה לא הוכח לא עכשיו ולא בעבר קשר בין אפידמיה של קלקול קיבה ובין מזנוני הכנסת.
סגן מזכיר הכנסת דוד לב: באשר לסיבסוד אני מבקש לציין כי הסיבסוד הוא עקיף.
סגן מזכיר הכנסת דוד לב: המקום שלנו, הכלים שלנו, הציוד הוא שלנו, החשמל שלנו, המים שלנו, הטלפון שלנו, מערכת המחשב שלנו, - כל הדברים האלה משמעותם שאם אתה לוקח תימחור של קבלן מזנון כלשהו בכנסת, צריך להוסיף עליו סדר גודל של בין 20% ל- 25% כדי להגיע כאילו למחיר האמיתי.
סגן מזכיר הכנסת דוד לב: זאת אומרת שאם היום אפשר לאכול בשירות עצמי במחיר של 17 שקלים, תוסיפו להם את ה- 20% - 25% ואז תגיעו לכאילו המחיר האמיתי.
סגן מזכיר הכנסת דוד לב: אנחנו מנסים להתמודד עם עניין המזנון אחת לשלוש שנים ואגב כך אני מבקש ליידע אתכם שבמכרז האחרון השגנו שלושה מועמדים, זאת כדי שלא תחשבו שמשחרים לפתחנו עשרות קבלני מזנון.
סגן מזכיר הכנסת דוד לב: רק שלושה אנשים היו מוכנים לנהל את מזנוני הכנסת בגלל הקשיים.
סגן מזכיר הכנסת דוד לב: ביקר פה פעם יועץ, בעל רשת אפרופו, שביקשתי אותו לנהל את מזנוני הכנסת והוא ענה לי בתנועה שאני לא רוצה להדגים אותה בפניכם.